Document ID: /fineweb-2-swissfilter-quality_10-filterrobots/filtered/01307.jsonl.gz/414

Shtëpia e Bardhë dënon sulmin, zv/Presidenti i SHBA do shkojë në Turqi
Washingtoni e ka dënuar sot sulmin terrorist në një dasmë në Turqi. Reuters bën të ditur se zëvendëspresidenti SHBA-ve Joe Biden do të bisedojë me zyrtarët në luftën kundër terrorizmit gjatë vizitës që do të bëjë në Turqi këtë javë.
“Autorët e këtij akti barbar janë frikacakë që si vend të sulmit kanë zgjedhur dasmën duke vrarë dhe plagosur dhjetëra njerëz”, thuhet në komunikatën e Këshillit për Siguri Kombëtare.
Sulmin në një dasmë në Gaziantep në Turqi e kanë dënuar edhe shumë zyrtarë evropianë si Johanes Hahn, Martin Shulcz, etj.
Më herët presidenti turk Rexhep Taip Erdogan ka thënë se sulmuesi vetëvrasës ka qenë 12 ose 14 vjeç.